ddrg/super_eurlex huggingface dataset:
(11)

I lyset af de ekstraordinære omstændigheder blev Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden (9) ændret ved Europa-Parlamentets og Rådets forordning (EU) nr. 1311/2011 (10) for at gøre det muligt at øge den medfinansieringssats, der anvendes inden for rammerne af strukturfondene og Samhørighedsfonden i forbindelse med medlemsstater, der er i alvorlige vanskeligheder, hvad angår deres finansielle stabilitet. Det blev vedtaget at anvende en lignende fremgangsmåde over for de samme medlemsstater inden for rammerne af Den Europæiske Landbrugsfond for Udvikling af Landdistrikterne i henhold til Europa-Parlamentets og Rådets forordning (EU) nr. 1312/2011 af 19. december 2011 om ændring af Rådets forordning (EF) nr. 1698/2005 for så vidt angår visse bestemmelser om finansiel forvaltning for visse medlemsstater, som er i eller trues af alvorlige vanskeligheder med hensyn til deres finansielle stabilitet (11) og inden for rammerne af Den Europæiske Fiskerifond i henhold til Europa-Parlamentets og Rådets forordning (EU) nr. 387/2012 af 19. april 2012 om ændring af Rådets forordning (EF) nr. 1198/2006 om den Europæiske Fiskerifond for så vidt angår visse bestemmelser om finansiel forvaltning for visse medlemsstater, som er i eller trues af alvorlige vanskeligheder med hensyn til deres finansielle stabilitet (12). Disse medlemsstater bør støttes inden for rammerne af de fire fonde, der blev oprettet som en del af det generelle program om solidaritet og forvaltning af migrationsstrømme, nemlig Fonden for De Ydre Grænser, Den Europæiske Tilbagesendelsesfond, Den Europæiske Flygtningefond og Den Europæiske Fond for Integration af Tredjelandsstatsborgere (»fondene«) for perioden 2007-2013.
DA Den Europæiske Unions Tidende L 70/6

RÅDETS AFGØRELSE

af 11. marts 2013

om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Central Bank of Cyprus

(2013/127/EU)

RÅDET FOR DEN EUROPÆISKE UNION HAR —

under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, særlig artikel 27.1,

under henvisning til Den Europæiske Centralbanks henstilling ECB/2013/3 til Rådet for Den Europæiske Union om eksterne revisorer for Central Bank of Cyprus af 4. februar 2013 (1), og

ud fra følgende betragtninger:

(1) Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) Mandatet for de nuværende eksterne revisorer for Central Bank of Cyprus udløber efter revisionen for regnskabsåret 2012. Det er derfor nødvendigt at udnævne eksterne revisorer fra regnskabsåret 2013.

(3) Central Bank of Cyprus har valgt KPMG Limited som sine eksterne revisorer for regnskabsårene 2013-2017.

(4) ECB's Styrelsesråd har henstillet, at KPMG Limited udnævnes til eksterne revisorer for Central Bank of Cyprus for regnskabsårene 2013-2017.

(5) ECB's Styrelsesråds henstilling bør følges, og Rådets afgørelse 1999/70/EF (2) ændres i overensstemmelse hermed —

VEDTAGET DENNE AFGØRELSE:

Artikel 1

Artikel 1, stk. 14, i afgørelse 1999/70/EF affattes således:

»14. KPMG Limited udnævnes hermed til eksterne revisorer for Central Bank of Cyprus for regnskabsårene 2013-2017.«

Artikel 2

Denne afgørelse får virkning på dagen for meddelelsen.

Artikel 3

Denne afgørelse er rettet til Den Europæiske Centralbank.

Udfærdiget i Bruxelles, den 11. marts 2013. På Rådets vegne E. GILMORE Formand

(1) EUT C 37 af 9.2.2013, s. 1.

(2) EFT L 22 af 29.1.1999, s. 69.
(9)

For at undgå en eventuel afbrydelse af samhandelen bør der fastsættes en overgangsperiode for de relevante sendinger fra Pitcairn, der er udstedt certifikater for og afsendt til Unionen inden datoen for anvendelse af denne afgørelse.
Det iranske it-politi er en enhed under Den Islamiske Republik Irans politikorps, der blev oprettet i januar 2011, og som ledes af Esmail Ahmadi-Moqaddam (opført på listen). Ifølge presserapporter har politichef Ahmadi-Moqaddam understreget, at it-politiet ville slå ned på kontrarevolutionære grupper og grupper af dissidenter, som har brugt internetbaserede sociale netværk i 2009 til at fremkalde protester mod genvalget af præsident Mahmoud Ahmadinejad.

I januar 2012 udstedte it-politiet nye retningslinjer for internetcaféer, der krævede, at brugerne skulle afgive personoplysninger, som caféejerne skulle opbevare i seks måneder, samt en oversigt over, hvilke websteder de havde besøgt. Ifølge bestemmelserne skulle caféejerne også installere interne tv-overvågningskameraer og opbevare optagelserne i seks måneder. Disse nye bestemmelser kan føre til etablering af en logbog, som myndighederne kan bruge til at spore aktivister eller andre, som anses for at være en trussel mod den nationale sikkerhed.

I juni 2012 rapporterede de iranske medier, at it-politiet ville slå ind på en hård kurs over for virtuelle private netværk (VPN).

Den 30. oktober 2012 arresterede it-politiet (efter forlydender uden arrestordre) bloggeren Sattar Beheshti for "handlinger rettet mod den nationale sikkerhed på sociale netværk og Facebook". Beheshti havde kritiseret den iranske regering i sin blog. Beheshti blev fundet død i sin fængselscelle den 3. november, og det menes, at han blev tortureret til døde af it-politimyndighederne.
(10)

Risikovurderingsrapporten viser, at der kun foreligger begrænset dokumentation om karakteristika og risici for 4-methylamfetamin og påpeger, at der er behov for yderligere undersøgelser om de generelle sundhedsrisici og sociale risici, der er forbundet med stoffet. De foreliggende oplysninger begrunder dog i tilstrækkeligt omfang, at 4-methylamfetamin underkastes kontrolforanstaltninger i Unionen. På grund af de helbredsrisici, stoffet frembyder som påvist i forbindelse med flere rapporterede dødsfald, navnlig når det anvendes sammen med andre stoffer, det faktum, at det både med hensyn til, hvordan det ser ud og virker, minder meget om amfetamin, det faktum at brugerne uvidende kan komme til at indtage dette stof samt dets begrænsede medicinske værdi eller anvendelse bør 4-methylamfetamin underkastes kontrolforanstaltninger i hele Unionen.
(4)

Ifølge Kongeriget Nederlandene gør en række forhandlere af disse varer sig skyldige i svig ved at sælge varerne uden at svare moms over for skattemyndighederne. Deres kunder har imidlertid ret til at fradrage moms, når de er i besiddelse af en gyldig faktura. Den alvorligste form for svig af denne art består i at levere varerne flere gange i træk uden at svare moms (»karruselsvig«). I denne kontekst har de nederlandske skatteefterforskere bemærket en udvikling fra svig med mobiltelefoner og integrerede kredsløbsordninger til svig med spillekonsoller og bærbare personlige computere.
(3)

Det er desuden nødvendigt at ændre foranstaltningerne vedrørende våbenembargoen for at muliggøre leveringen af ikkedødbringende militært udstyr til beskyttelse af civile eller til Den Nationale Koalition for de Syriske Revolutions- og Oppositionsstyrker, som Unionen accepterer som legitime repræsentanter for det syriske folk, og leveringen til dem af ikkekampmæssige køretøjer, der er fremstillet eller udstyret med materialer til ballistisk beskyttelse, samt ydelsen til dem af teknisk bistand med henblik på beskyttelse af civile.
DA Den Europæiske Unions Tidende C 60/8

KOMMISSIONENS AFGØRELSE

af 28. februar 2013

om udpegning af medlemmer af og suppleanter til Udvalget for Risikovurdering inden for Lægemiddelovervågning, der skal repræsentere sundhedspersoner og patientforeninger

(EØS-relevant tekst)

2013/C 60/03

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 61a, stk. 1, og

ud fra følgende betragtninger:

(1) I henhold til artikel 61a, stk. 1, i forordning (EF) nr. 726/2004 skal Kommissionen udpege repræsentanter for sundhedspersoner og patientforeninger til Det Europæiske Lægemiddelagenturs Udvalg for Risikovurdering inden for Lægemiddelovervågning.

(2) Kommissionen har i overensstemmelse med artikel 61a, stk. 1, i forordning (EF) nr. 726/2004 gennemført en offentlig indkaldelse af interessetilkendegivelser. Europa-Parlamentet er blevet hørt om resultaterne af evalueringen af ansøgningerne, der blev modtaget inden for rammerne af indkaldelsen af interessetilkendegivelser.

(3) Medlemmerne af udvalget og deres suppleanter udpeges for en periode på tre år fra 1. marts 2013, som kan fornyes én gang —

VEDTAGET DENNE AFGØRELSE:

Eneste artikel

1. Følgende kandidater udpeges til medlemmer af og suppleanter til Udvalget for Risikovurdering inden for Lægemiddelovervågning for at repræsentere sundhedspersoner for en periode på tre år fra 1. marts 2013:

— Medlem: Filip Babylon

— Suppleant: Kirsten Myhr.

2. Følgende udpeges til medlemmer af og suppleanter til udvalget for at repræsentere patientforeninger for en periode på tre år fra 1. marts 2013:

— Medlem: Albert van der Zeijden

— Suppleant: Marco Greco.

Udfærdiget i Bruxelles, den 28. februar 2013. På Kommissionens vegne For formanden Tonio BORG Medlem af Kommissionen

(1) EUT L 136 af 30.4.2004, s. 1.
(1)

Ved Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (2) er der opstillet en liste over tredjelande og dele af tredjelande, hvorfra det er tilladt at importere kødprodukter og behandlede maver, blærer og tarme til Unionen, og fastsat, hvilke behandlinger produkterne skal underkastes, for at kontrollere de dyresundhedsrisici, der er forbundet med en sådan import.
(4)

Letland har truffet foranstaltninger inden for rammerne af Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (4), og der er afgrænset et inficeret område i en del af Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas og Krāslavas novadi. Derudover har Letland forelagt Kommissionen en plan for udryddelse af klassisk svinepest i det pågældende område i denne medlemsstat. Planen blev godkendt af Kommissionen ved gennemførelsesafgørelse 2013/90/EU af 18. februar 2013 om godkendelse af planen for udryddelse af klassisk svinepest hos vildtlevende svin og nødvaccination af sådanne svin i visse dele af Letland (5).
(3)

Tjekkiet har anmodet Kommissionen om at godkende, at de formler, der anvendes til klassificering af svinekroppe i Tjekkiet, erstattes og har i forbindelse hermed fremlagt en detaljeret beskrivelse af dissektionsforsøgene og angivet de principper, som disse formler baseres på, resultaterne af dissektionsforsøgene og de ligninger, der er anvendt til at vurdere procentindholdet af magert kød, i den protokol, som er udfærdiget i artikel 23, stk. 4, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for kvæg-, svine- og fårekroppe og for indberetning af priser (3).
(9)

Med henblik på at sikre en korrekt sammenligning mellem de oplysninger, der indsamles ved ikke-diskriminerende kontroller, bør denne afgørelse derfor fastsætte, at tre forskellige typer af ikke-diskriminerende kontrol angives særskilt i forbindelse med årsrapporterne. Disse tre typer af ikke-diskriminerende kontroller bør omfatte: a) ikke-diskriminerende kontroller udført på afgangsstedet før dyrene transporteres over lange afstande mellem medlemsstaterne og til og fra tredjelande, og efter at de er læsset af transportmidlet på bestemmelsesstedet, når det er et slagteri, b) ikke-diskriminerende kontroller, der udføres under transporten, og c) ikke-diskriminerende kontroller foretaget efter afslutningen af transporten for at kontrollere overholdelsen af transporttider og hvileperioder.
(2)

I direktiv 2009/156/EF er der fastsat dyresundhedsmæssige betingelser for import til Unionen af levende dyr af hestefamilien. Det fastsættes, at import af dyr af hestefamilien til Unionen kun er tilladt fra tredjelande, der har været frie for venezuelansk encephalomyelitis i mindst to år.
(1)

I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i de medlemsstater, der har euroen som valuta, (herefter »de nationale centralbanker«) udføre lånetransaktioner med kreditinstitutter og andre markedsdeltagere, hvor lån ydes imod passende sikkerhed. De generelle betingelser, hvorunder ECB og de nationale centralbanker er rede til at indgå i lånetransaktioner, herunder kriterierne for afgørelse af belånbarheden af sikkerhed med henblik på Eurosystemets lånetransaktioner, er fastlagt i bilag I til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1).
(3)

For ikke at ødelægge handelsmønstrene bør det fortsat være tilladt for medlemsstaterne ved import fra tredjelande af plantemateriale og formeringsmateriale af grøntsagsplanter, bortset fra frø, at anvende betingelser, der mindst svarer til dem, der gælder for tilsvarende EU-produkter, jf. artikel 16, stk. 2, i direktiv 2008/72/EF. Anvendelsesperioden for fravigelsen i henhold til direktiv 2008/72/EF for sådan import bør derfor forlænges til efter den 31. december 2012. De foreliggende oplysninger viser, at der ved import af materiale ikke har været nogen problemer med hensyn til overholdelsen af bestemmelserne i direktiv 2008/72/EF. Det er rimeligt at forvente, at EU-lovgivningen ved import af materiale fortsat vil blive overholdt i en periode på ti år.
(1)

Kommissionens beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland (2), Kommissionens beslutning 2004/832/EF af 3. december 2004 om godkendelse af planerne for udryddelse af klassisk svinepest hos vildtlevende svin og nødvaccination af sådanne svin i den nordlige del af Vogeserne i Frankrig (3) og Kommissionens beslutning 2005/59/EF af 26. januar 2005 om godkendelse af planerne for udryddelse af klassisk svinepest hos vildtlevende svin og nødvaccination af sådanne svin i Slovakiet (4) blev vedtaget, efter at der i visse regioner i henholdsvis Tyskland, Frankrig og Slovakiet var blevet bekræftet klassisk svinepest hos vildtlevende svin. Ved disse beslutninger blev planerne for udryddelse af klassisk svinepest og nødvaccination af vildtlevende svin mod denne sygdom godkendt for disse medlemsstater.
(2)

Den 23. juli 2012 og den 18. februar 2013 konkluderede Rådet, at en fredelig og troværdig folkeafstemning om forfatningen i Zimbabwe ville udgøre et vigtigt skridt i forberedelserne af demokratiske valg, og at dette kunne begrunde en øjeblikkelig suspendering af de fleste af EU's resterende målrettede restriktive foranstaltninger over for personer og enheder.
DA Den Europæiske Unions Tidende L 87/12

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/1/2013

af 22. marts 2013

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2013/159/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og

ud fra følgende betragtninger:

(1) I henhold til artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser om udnævnelse af øverstbefalende for EU-styrken.

(2) Den 27. november 2012 vedtog PSC afgørelse Atalanta/3/2012 (2) om udnævnelse af kontreadmiral Ángel GARCĺA DE PAREDES PÉREZ DE SEVILLA til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta).

(3) Den øverstbefalende for EU-operationen har indstillet flotilleadmiral Jorge NOVO PALMA som ny øverstbefalende for EU-styrken som efterfølger for kontreadmiral Ángel GARCĺA DE PAREDES PÉREZ DE SEVILLA.

(4) EU's Militærkomité støtter denne indstilling.

(5) I medfør af artikel 5 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Flotilleadmiral Jorge NOVO PALMA udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster fra den 6. april 2013.

Artikel 2

Afgørelse Atalanta/3/2012 ophæves.

Artikel 3

Denne afgørelse træder i kraft den 6. april 2013.

Udfærdiget i Bruxelles, den 22. marts 2013. På Den Udenrigs- og Sikkerhedspolitiske Komités vegne O. SKOOG Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse Atalanta/3/2012 af 27. november 2012 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (EUT L 332 af 4.12.2012, s. 20).
(2)

Der er blevet to pladser ledige som medlem, efter at Britt-Marie LÖVGRENS og Annelie STARKS mandater er udløbet. Der er blevet en plads ledig som suppleant til Regionsudvalget, efter at Tore HULTS mandat er udløbet —
(7)

I henhold til artikel 7 i retningslinje ECB/2013/4 finder Eurosystemets grænseværdier for kreditkvalitet ikke anvendelse på omsættelige gældsinstrumenter, der er udstedt eller fuldt ud garanteret af centralregeringerne i medlemsstater i euroområdet, der er underlagt et program fra EU/Den Internationale Valutafond, medmindre Styrelsesrådet træffer beslutning om, at den pågældende medlemsstat ikke overholder de betingelser, der er knyttet til den finansielle støtte og/eller det makroøkonomiske program. I henhold til artikel 1, stk. 3, i samme retningslinje, er det imidlertid kun Irland, Den Hellenske Republik og Den Portugisiske Republik, der i forbindelse med artikel 5, stk.1, og artikel 7 betragtes som medlemsstater i euroområdet, der overholder et program fra EU/Den Internationale Valutafond. Der er derfor behov for en yderligere afgørelse fra Styrelsesrådet for at ophæve Eurosystemets grænseværdier for kreditkvalitet i forhold til omsættelige gældsinstrumenter, som er udstedt eller fuldt ud garanteret af Republikken Cypern.
(2)

Medlemsstaterne kan anvende sådanne restriktioner, såfremt de enten har påvist, at hele deres område eller visse afgrænsede områder heraf er frie for sådanne sygdomme, eller at de har etableret et udryddelsesprogram i dette øjemed.
(18)

Efter at de rapporterende medlemsstater forelagde udkastene til vurderingsrapporter, har det været nødvendigt at anmode ansøgerne om yderligere oplysninger og at lade de rapporterende medlemsstater undersøge disse oplysninger og forelægge deres vurderinger. Behandlingen af dossiererne fortsætter derfor, og det vil ikke være muligt at afslutte evalueringen af dem inden for den frist, der er fastsat i direktiv 91/414/EØF, sammenholdt med Kommissionens gennemførelsesafgørelse 2011/490/EU (17) (acequinocyl, aminopyralid, flubendiamid, metaflumizon, pyroxsulam og thiencarbazon), 2011/252/EU (18) (ascorbinsyre, ipconazol, Pseudomonas sp. stamme DSMZ 13134, spiromesifen og topramezon) og 2011/671/EU (19) (gamma-cyhalothrin).
(3)

En af de grundlæggende forpligtelser, der følger af et tilsagn, er den kvartalsvise rapportering af salget, der giver Kommissionen mulighed for effektivt at overvåge tilsagnet. Overvågningsforpligtelsen omfatter også den situation, at der ikke gennemføres salg i et givet kvartal (en såkaldt »rapport om manglende salg«).
(5)

I sin meddelelse om dobbeltbeskatning i det indre marked (5) konkluderede Kommissionen, at den ville undersøge de potentielle fordele ved at etablere et EU-forum vedrørende dobbeltbeskatning, dvs. en ekspertgruppe, der kan drøfte problemer inden for dette område. I betragtning af deres betydning for det indre markeds funktion bør disse problemer drøftes jævnligt i en ekspertgruppe. Endvidere er det i forbindelse med Kommissionens offentlige høring om faktuelle eksempler på og mulig håndtering af dobbelt ikke-beskatning blevet understreget, at dobbelt ikke-beskatning og dobbeltbeskatning ofte hænger sammen og derfor ikke bør behandles separat. Da dobbelt ikke-beskatning kan have forbindelse til aggressiv skatteplanlægning, som er et af de emner, der er omtalt ovenfor, bør dobbeltbeskatning behandles i samme ekspertgruppe, dvs. den omtalte platform.
(2)

I henhold til punkt 3 i bilaget til Rådets afgørelse 2005/49/EF, Euratom af 18. januar 2005 om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen udpeger Rådet formanden for udvalget.
(8)

Det følger af artikel 19, stk. 2, i direktiv 2003/96/EF, at hver tilladelse, der gives i henhold til den artikel, skal være strengt tidsbegrænset. Desuden omfatter Kommissionens forslag til Rådets direktiv om ændring af direktiv 2003/96/EF en permanent regel, der vil give Frankrig mulighed for, inden for bestemte grænser, at anvende differentierede afgiftssatser i de franske regioner Det er derfor passende at begrænse afgørelsens anvendelsesperiode til tre år og fastslå, at denne afgørelse under alle omstændigheder ophører med at være gældende, når den pågældende permanente regel træder i kraft. For desuden ikke at underminere den fremtidige udvikling af de eksisterende retlige rammer er det også vigtigt at fastslå, at hvis Rådet indfører et ændret generelt system for beskatning af energiprodukter, som denne tilladelse ikke vil være tilpasset til, skal denne afgørelse ophøre med at gælde på den dato, hvor reglerne for dette ændrede system træder i kraft.
(10)

For at give de berørte departementer en tilstrækkelig grad af sikkerhed bør tilladelsen indrømmes for en periode på seks år. For imidlertid ikke at underminere den fremtidige udvikling af de eksisterende lovgivningsmæssige rammer vil det være hensigtsmæssigt at fastslå, at hvis Rådet med henvisning til traktatens artikel 113 indfører et ændret generelt system for beskatning af energiprodukter, som denne tilladelse ikke vil være tilpasset til, ville denne afgørelse ophøre med at gælde på den dato, hvor reglerne for dette ændrede system trådte i kraft.